ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660004098

ขอความอนุเคราะห์ให้สร้างสะพานลอยคนข้าม บริเวณพุทธมณฑล 1 แยกลัดมะยม แขวงบางระมาด เขตตลิ่งชัน กรุงเทพมหานคร จุดสังเกตอยู่ใกล้ตลาดน้ำคลองลัดมะยม (ไม่ระบุระยะทาง) เนื่องจากผู้ร้องแจ้งว่า ผู้ร้องได้ขับรถจากถนนเพชรเกษมมุ่งตรงไปยังถนนบรมราชชนนี จะมีสัญญาณไฟจราจรอยู่บริเวณตีนสะพานตรงบริเวณหน้าทางเข้าตลาดน้ำคลองลัดมะยม บริเวณนั้นยังไม่มีสะพานลอยคนข้าม และในบริเวณดังกล่าวมีรถสัญจรไป-มาเป็นจำนวนมาก และมีประชาชนข้ามถนนไป-มาเป็นจำนวนมาก เพราะฝั่งตรงข้ามเป็นตลาดใหญ่ (คนในพื้นที่ เรียกว่า ตลาดสดใหญ่ สาย 1) ผู้ร้องเกรงว่าอาจจะเกิดอุบัติเหตุขึ้นได้ เนื่องจากมีผู้คนพลุกพล่านในบริเวณดังกล่าว เบื้องต้นประสบปัญหาประมาณ 1-2 ปี จึงประสงค์ขอความอนุเคราะห์ให้หน่วยงานที่เกี่ยวข้องสร้างสะพานลอยคนข้ามในบริเวณดังกล่าว เพื่อบรรเทาความเดือดร้อนของผู้ร้องและประชาชนที่สัญจรและข้ามถนนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata